Държавен вестник, бр. 17, 2024 г., стр. 156

СТР.  156	
Д Ъ Р Ж А В Е Н  В Е С Т Н И К 	
БРОЙ  17
ДОПЪЛНИТЕЛНИ ИЗИСКВАНИЯ ЗА ИЗПЪЛНЕНИЕ НА АЛГОРИТЪМА НА КЛИНИЧНАТА 
ПЪТЕКА: 
При доказано онкологично заболяване пациентът задължително се насочва към Клинична 
онкологична комисия или Клинична хематологична комисия (съгласно медицински стандарти „Медицинска 
онкология“ и „Клинична хематология“), осигурена от лечебното заведение чрез договор. 
При анамнеза от страна на пациента за алергия се извършва задължителна консултация с лекар 
със специалност по анестезиология или клинична алергология. 
 
5. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ 
Дейностите и услугите в обхвата на клиничната пътека се осъществяват незабавно или се 
планират за изпълнение в зависимост от развитието, тежестта и остротата на съответното 
заболяване и определения диагностично-лечебен план. 
 
5А. ИНДИКАЦИИ ЗА ХОСПИТАЛИЗАЦИЯ 
Оперативно лечение при онкологични заболявания: 
всички огнищни лезии в областта на чернодробно-жлъчната система при доказани първични 
онкологични заболявания - с образни методи на диагностика и/или предходно ендоскопско изследване с 
биопсия и последвала хистологична верификация, включително и при рецидив на злокачественото 
заболяване; 
Оперативно лечение при заболявания, водещи до портална хипертония 
портална хипертония с кървящи в момента езофагеални варици, без ефект от консервативна 
хемостаза, ендоскопска склерозация/лигиране и налагане на сонда на Blaсkemore-Sengstaken; 
 
5Б. ДИАГНОСТИЧНО- ЛЕЧЕБЕН АЛГОРИТЪМ 
Прием и изготвяне на диагностично-лечебен план. 
При подготовка на болния в лечебното заведение: 
Вземане на биологичен материал за изследвания се извършва в първите 24 часа от 
хоспитализацията на пациента. 
Образни изследвания се извършват до 48 часа от началото на хоспитализацията на пациента. 
Хирургично лечение на онкологични заболявания на черния дроб 
Хирургичното лечение включва различни по обем чернодробни резекции – лява/дясна 
хемихепатектомии, лява/дясна лобектомии, сегментни резекции, атипични резекции и чернодробна 
трасплантация. Хирургичната тактика при първичните и вторичните неопластични процеси се различава, 
поради различията в специфичността на биологичния растеж на тумора. За първичния рак на черния дроб 
е характерно интрахепаталното метастазиране, свързано с изразена съдова инвазия и по-рядко 
мултицентрична генеза (синхронно възникване на няколко чернодробни малигнени огнища), докато 
вторичните лезии се характеризират с предимно локален растеж и отсъствие на агресивна инфилтративна 
компонента спрямо кръвоносните съдове. Поради това при операциите по повод първичен рак, са 
индицирани анатомични резекции, съобразени с порталната ангиоархитектониката (възможно най-
проксимално лигиране на порталните хранещи съдове), докато при метастатичния рак – намесите са по-
щадящи, преобладават атипичните резекции, с които съблюдавайки строго онкологичните принципи се 
цели запазването на повече здрав чернодробен паренхим. Обемът на резекцията се определя както от 
големината на тумора, така и от наличието на съпътстваща цироза, функционалното състояние на черния 
дроб, общото състояние на болния. Радикалността се постига с преминаване в здрава чернодробна тъкан 
най-малко на 2 см от видимата и палпируема граница на тумора. От изключителна важност е да се държи 
сметка за архитектониката на съдовите структури, които демаркират чернодробната резекция и 
нараняването, на които довежда да некроза на оставащия здрав чернодробен паренхим. Поради това се 
използват прийомите за васкуларна изолация на черния дроб и компресията на порталната триада, 
съчетани със специална апаратура – ултразвуков дисектор, аргон - лазерна апаратура, с които се 
редуцира до минимум интраоперативната хеморагия. 
Чистотата на резекционните линии се определя с гефрир на чернодробна тъкан и късчета от 
лигираните съдове. Алтернативни намеси по строго определени показания са аблативните методики - 
етанолова деструкция, радиочестотна деструкция, криохирургия и микровълнова коагулация. Палиативен 
ефект имат трансартериалната химиоемболизация, системната химиотерапия, имунотерапията и 
лъчетерапията. Лоши прогностични фактори са: метастази в лимфните възли, съдова инфилтрация, 
наличието на туморни тромби в съдовете, дифузен тип карцином, множествени и билобарни тумори. При 
вторичните огнищни лезии в съображение идват освен резекционните методи – прилагане на регионална 
интраартериална химиотерапия. 
Портална хипертония: при определянето на тежестта на чернодробна дисфункция е удачно 
използването 
на 
критериите 
на 
Child-Pugh 
за 
тежестта 
на 
чернодробното 
увреждане: